Arfer Da gan y Cyngor - Posts in Category: COVID-19 (Llyfrgelloedd - Digidol) - CLILC
Posts in Category: COVID-19 (Llyfrgelloedd - Digidol)
Llyfrgelloedd yn mynd arlein i gefnogi defnyddwyr o bell (C Bro Morgannwg)
Yn ystod y cyfnod clo fe ddatblygodd llyfrgelloedd ym Mro Morgannwg fentrau arlein i barhau i gefnogi defnyddwyr y llyfrgell o bell. Wrth i wasanaethau ailagor maent yn cynnal neu'n cynyddu lefelau o weithgarwch arlein ac yn gweld hyn fel dechrau dull newydd o weithio a darparu cynnwys arlein.
Mae'r llyfrgelloedd wedi gwneud defnydd helaeth o'r cyfryngau cymdeithasol, yn arbennig Facebook a Twitter, i ddarparu gweithgareddau niferus gan gynnwys amseroedd stori dwyieithog o lyfrgell y Bont-faen, a fideos amser rhigymau o lyfrgell Penarth.
Mae rhan helaeth y gwaith o greu'r fideos hyn yn cael ei wneud gan staff o gartref yn defnyddio eu hoffer eu hunain a'u harbenigedd eu hunain o ran ffilmio a golygu cynnwys fideo.
Mae clybiau arlein ar gyfer oedolion a phlant wedi eu sefydlu yn lle'r clybiau presennol sydd wedi eu lleoli yn y llyfrgell gan gynnwys clwb llyfrau arlein, clybiau lego arlein, clybiau côd a chlybiau celf.
Roedd cam un y broses o ailagor llyfrgelloedd Bro Morgannwg yn cynnwys darparu gwasanaeth llyfrau Clicio a Chasglu i gwsmeriaid, a datblygwyd system archebu arlein sydd wedi profi'n effeithiol.
Daeth presenoldeb cyffredinol Llyfrgelloedd Bro Morgannwg ar y cyfryngau cymdeithasol yn ganolbwynt ac maent wedi canfod eu bod yn cyrraedd cynulleidfa newydd ehangach drwy gyhoeddi cynnwys diddorol a doniol yn gyson yn hytrach na gwneud cyhoeddiadau a rhannu diweddariadau yn unig.
Dydd Iau, 17 Medi 2020 14:31:00 Categorïau: Bro Morgannwg COVI9-19 COVID-19 (Llyfrgelloedd - Digidol) Hamdden a Diwylliant